3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

เครื่องยนต์ดีเซล

บริษัทเป็นผู้ผลิตและจำหน่ายเครื่องยนต์ดีเซลเอนกประสงค์ภายใต้เครื่องหมายการค้า “มิตซูบิชิ”
โดยได้รับความร่วมมือจาก Mitsubishi Heavy Industry (“MHI”)
ในการอนุญาตให้ใช้เครื่องหมายการค้า “มิตซูบิชิ”
และการถ่ายทอดเทคโนโลยีการผลิตเครื่องยนต์ดีเซล ระบบ Direct Injection
รายแรกในประเทศไทยตั้งแต่ปี 2538 ปัจจุบันบริษัทผลิตเครื่องยนต์สูบเดียวชนิดลูกสูบนอน
ใช้หม้อน้ำรังผึ้ง (CONDENSER) ในการระบายความร้อน และใช้ระบบห้องเผาไหม้โดยตรง
(DIRECT INJECTION)ที่หัวลูกสูบเดิม ซึ่งระบบนี้
มีคุณสมบัติที่เหนือกว่าเครื่องยนต์ดีเซลของคู่แข่งขัน คือ ประหยัดน้ำมันมากกว่า 25 %
ทนทานมากกว่า กำลังแรงดีกว่าน้ำหนักเบากว่า ขนย้ายได้ง่าย ใช้น้ำมันเชื้อเพลิงได้สองระบบ
ทั้งน้ำมันดีเซล และน้ำมันไบโอดีเซล สามารถใช้น้ำมันไบโอดีเซลที่ไม่ต้องผ่านกระบวนการกลั่น
ต้นทุนน้ำมันจะถูกกว่า เช่น ใช้น้ำมันปาล์มดิบที่สกัดจากผลปาล์ม น้ำมันสบู่ดำคั้นสด เป็นต้น นอกจากนี้
น้ำมันพืชใช้แล้วนำมาทิ้งให้ตกตะกอน กรองสิ่งเจือปนออก ก็สามารถใช้กับเครื่องยนต์ของบริษัทได้
เครื่องยนต์ดีเซลของบริษัท สามารถใช้งานได้เอนกประสงค์ เช่น รถไถนาเดินตาม
เครื่องสูบน้ำเพื่อการเกษตร ใช้รดน้ำในสวนผัก ใช้ในงานก่อสร้าง เช่น ลิฟท์ขนวัสดุในงานก่อสร้าง
ใช้เป็นพลังงานทดแทนโดยผลิตไฟฟ้าจากมูลสุกร มูลไก่ ทดแทนการใช้ไฟฟ้าหลวง
ใช้ขนส่งทางการเกษตร เช่น รถอีแต๋น รถขนส่งผลปาล์ม เป็นต้น

เนื่องจากบริษัทสามารถผลิตเครื่องยนต์ดีเซลเอนกประสงค์รุ่นนี้ได้เองโดยไม่ต้องพึ่งพาด้านเทคนิคและชิ้นส่วนสำคัญจาก
MHI และที่ผ่านมาบริษัทได้มีการปรับปรุงเครื่องยนต์รุ่นนี้เอง
เพื่อให้มีคุณภาพและตรงกับความต้องการของตลาดในประเทศไทย
โดยการดัดแปลงส่วนประกอบภายนอกของเครื่องยนต์ เช่น ไฟส่องสว่าง สีของเครื่องยนต์
ให้ตรงตามความต้องการของผู้บริโภคมากขึ้น ตั้งแต่เริ่มต้นบริษัทจำหน่ายสินค้าในชื่อ “มิตซูบิชิ”
รุ่นสิงห์คะนองนา ดังนั้นผู้บริโภคจะคุ้นเคยและรู้จักสินค้ารุ่นนี้ในชื่อ “มิตซูบิชิ- สิงห์คะนองนา”
หรือมิตซู – สิงห์คะนองนา ดังนั้นเมื่อ MHI แจ้งยกเลิกสัญญา บริษัทจึงเปลี่ยนชื่อสินค้าเป็น AMAC
รุ่นสิงห์คะนองนา แทนในเดือนธันวาคม 2549

ปัจจุบันบริษัทผลิตและจำหน่ายเครื่องยนต์อเนกประสงค์ 3 รุ่น คือ DI800 DI1000 DI1200

+-------------------+----------------+----------------+----------------+
|                   | DI800          | DI1000         | DI1200         |
+-------------------+----------------+----------------+----------------+
| กำลังเครื่องยนต์      | 8/ 2,400       | 9/ 2,400       | 11/ 2,400      |
|                   |                |                |                |
| (แรงม้า/ รอบต่อนาที) |                |                |                |
+-------------------+----------------+----------------+----------------+
| น้ำหนัก (กิโลกรัม)    | 82             | 85             | 95             |
+-------------------+----------------+----------------+----------------+
| ประโยชน์ใช้สอย      | ใช้เป็นครื่องสูบน้ำ  |                |                |
|                   | เครื่องปั่นไฟ      |                |                |
|                   | ติดรถไถนา       |                |                |
|                   | ติดรถอีแต๋น       |                |                |
|                   | เครื่องนวดข้าว    |                |                |
|                   | ขนาดแร         |                |                |
|                   | งม้าขึ้นอยู่กับสภาพก |                |                |
|                   | ารใช้งานหนักเบาท |                |                |
|                   | ี่แตกต่างกันของผู้ใช้ |                |                |
+-------------------+----------------+----------------+----------------+

ชิ้นส่วนและอะไหล่

บริษัทจำหน่ายผลิตภัณฑ์ชิ้นส่วนอะไหล่ต่างๆ ที่ใช้กับเครื่องยนต์ดีเซลขนาดเล็ก
โดยมีทั้งส่วนที่บริษัททำการผลิตเองและสั่งซื้อชิ้นส่วนอะไหล่จากผู้ผลิตทั้งภายในและต่างประเทศเข้ามา
เพื่อจำหน่ายให้แก่ลูกค้าของบริษัททั้งที่เป็นร้านค้าตัวแทนจำหน่าย, ร้านค้าย่อย
และผู้ใช้เครื่องยนต์เอง ทั้งนี้เพื่อเป็นการบริการหลังการขายแก่ลูกค้าของบริษัท
อย่างไรก็ตามบริษัทจำเป็นต้องมีสต๊อคอะไหล่ที่ครบถ้วนทุกขณะ
แต่สินค้าประเภทนี้บริษัทก็มีอัตรากำไรขั้นต้นที่สูงเป็นการชดเชย

  รถแทรคเตอร์

เดือนกันยายน 2549
บริษัทยังได้รับการแต่งตั้งให้เป็นตัวแทนจำหน่ายแต่เพียงผู้เดียวในประเทศไทยของ ISEKI
ซึ่งเป็นบริษัทผู้ผลิตและจำหน่ายรถแทรคเตอร์รายใหญ่อันดับสามของประเทศญี่ปุ่น
ซึ่งจะช่วยเสริมให้บริษัทมีผลิตภัณฑ์หลากหลายมากขึ้น เพราะตลาดรถแทรคเตอร์และเครื่องยนต์ดีเซล
มีกลุ่มผู้บริโภคกลุ่มเดียวกัน

รถแทรคเตอร์ภายใต้เครื่องหมายการค้า “ISEKI”
เป็นรถแทรคเตอร์ที่ได้รับการยอมรับจากเกษตรกรของประเทศไทย ในเรื่องของความทนทาน
ความประหยัดและความคล่องตัวมายาวนาน เพราะในช่วง 5 ปีที่ผ่านมา
มีผู้นำเข้าสั่งรถแทรคเตอร์ใช้แล้วยี่ห้อ ISEKI เข้ามาประมาณ 6,000 คัน
เกษตรกรและร้านค้าส่วนหนึ่งรู้จักชื่อเสียงของรถแทรคเตอร์ ISEKI ดังนั้น
บริษัทคาดว่าบริษัทจะมีรายได้จากการจำหน่ายรถแทรคเตอร์อย่างมีนัยสำคัญและจะทำให้บริษัทลดการพึ่งพารายได้จากการจำหน่ายเครื่องยนต์ดีเซลแต่เพียงอย่างเดียว

ISEKI แต่งตั้งบริษัทเป็นตัวแทนจำหน่ายเพียงรายเดียว
เนื่องจากบริษัทประกอบธุรกิจผลิตและจำหน่ายอุปกรณ์การเกษตรอยู่แล้ว มีความเข้าใจในธุรกิจนี้
มีตัวแทนจำหน่ายและลูกค้าอยู่ทั่วประเทศและมีศูนย์บริการของตนเองที่จังหวัดระยอง
จังหวัดสุราษฎร์ธานี จังหวัดยโสธร และ พิษณุโลก

บริษัทมีโรงงานผลิตที่สามารถรองรับการย้ายฐานการผลิตของ ISEKI ซึ่ง ISEKI
มีความตั้งใจที่จะขยายฐานการผลิตมายังประเทศไทย โดยได้ส่งผู้บริหารระดับสูงที่ดูแลสายการผลิต
สายการจัดซื้อ เพื่อเสนอแผนลงทุนตั้งโรงงานในประเทศไทยภายใน 2 ปีข้างหน้า
เพื่อแข่งขันกับยี่ห้ออื่นที่จำหน่ายอยู่แล้ว หลังจากที่ ISEKI
ได้มีการสำรวจหาข้อมูลการทำธุรกิจในประเทศไทยและพบว่าบริษัทมีความพร้อมมากที่สุด ISEKI
ตกลงคัดเลือกบริษัท เป็นตัวแทนจำหน่ายในประเทศไทยแต่เพียงผู้เดียว

บริษัทเริ่มนำรถแทรคเตอร์อิเซกิเข้ามาเมื่อเดือนธันวาคม 2549 โดยนำเข้ารุ่น TF327
ชนิดเครื่องยนต์ดีเซล 3 สูบ ระบบไดเร็คอินเจ็คชั่น 28 แรงม้า ใช้ระบบขับเคลื่อน 4 ล้อ
เพื่อทดสอบตลาดก่อน และเมื่อเดือนกุมภาพันธ์ 2550 มีการนำรถรุ่น 38 แรงม้า และเดือนมิถุนายน
2550 นำรถรุ่น 32 แรงม้า เข้ามาทดสอบภาคสนาม
เพื่อเก็บข้อมูลการใช้งานจริงส่งให้โรงงานอิเซกิในญี่ปุ่นพัฒนาสินค้าใช้ตรงกับการใช้งานในประเทศไทย

ISEKI ได้เช่าสำนักงานอยู่ในอาคารเดียวกับบริษัท
และส่งทีมงานขายและบริการมาประจำในประเทศไทย 2 คน พร้อมลงทุนระบบสื่อสาร online
เชื่อมกับบริษัทแม่ในญี่ปุ่น ตั้งแต่เดือนสิงหาคม 2549

สรุปสาระสำคัญของสัญญากับ ISEKI

1. บริษัทเป็นผู้แทนจำหน่ายแต่เพียงผู้เดียวในประเทศไทย
และสามารถขายไปยังประเทศเพื่อนบ้านได้โดยได้รับความเห็นชอบจาก ISEKI

2. บริษัทเป็นผู้จำหน่ายอะไหล่รถแทรคเตอร์ของ ISEKI ทุกชนิด เป็นผู้ให้บริการหลังการขาย
ใช้โรงงานที่ระยองเป็นที่เก็บสต๊อกอะไหล่ ตลอดจนให้บริษัทเป็นผู้ผลิตอุปกรณ์เสริม เช่น เหล็กพ่วง
เพลาหน้า เพลาหลัง ระบบไฟเลี้ยว และ เป็นตัวแทนในการทดสอบรถรุ่นใหม่ก่อนนำเข้า

3. ให้ความร่วมมือในการจัดหาชิ้นส่วน OEM ในประเทศไทยและเป็นผู้ประสานงานกับ ISEKI
ในเรื่อง R&D ตลอดจนวิธีการเกษตรกรรมสมัยใหม่

4. สัญญาลงนามวันที่ 25 กันยายน 2549 วันสิ้นสุดสัญญา 25 มีนาคม 2551 อายุ18 เดือน
โดยมีเงื่อนไขในการต่อสัญญา ขึ้นอยู่กับยอดขาย และความตั้งใจจริงของบริษัท
ซึ่งจะมีการประเมินผลร่วมกัน (ปัจจุบันได้มีการต่ออายุสัญญาออกไปอีก 2 ปี)

2.  การตลาดและภาวะการแข่งขัน

  3.2.1 กลยุทธ์การตลาด

1. สร้างความตระหนักในเครื่องหมายการค้า “สิงห์คะนองนา” และ ISEKI ในตลาด
โดยเน้นเรื่องเทคโนโลยีของเครื่องยนต์และการบริการหลังการขาย
ดำเนินการผ่านการโฆษณาในสื่อต่าง ๆ การสาธิตสินค้า ณ จุดขาย
รวมทั้งการสร้างประสิทธิภาพของการบริการหลังการขาย

2. สร้างสัมพันธภาพที่ดีระหว่างผู้ผลิตและผู้จัดจำหน่าย ดำเนินการผ่านการให้ความร่วมมือที่ดี
การพบปะสังสรรค์แลกเปลี่ยนข้อมูลทางการตลาดร่วมกัน
และการบริหารผลตอบแทนของผู้จัดจำหน่ายที่สูงกว่าคู่แข่ง

3. สร้างตลาดใหม่ๆ โดยเฉพาะตลาดเฉพาะกลุ่ม
ดำเนินการโดยการพัฒนาผลิตภัณฑ์ให้เหมาะกับการใช้เฉพาะงานเฉพาะกลุ่ม
ซึ่งจะทำให้เกิดการประหยัดในต้นทุนการผลิตของผู้ใช้ผลิตภัณฑ์ของบริษัท
สร้างโอกาสทางการแข่งขันได้มากขึ้น

4. ร่วมมือกับพันธมิตรทางธุรกิจ ทั้งผู้ผลิต ตัวแทนจำหน่าย และผู้จำหน่ายอุปกรณ์เสริม

- การจำหน่ายร่วมกับผู้จำหน่าย อุปกรณ์เสริม เช่น รถไถนาเดินตามยี่ห้อรุ่งเพชร ,ปั๊มน้ำยี่ห้อ
ดาวบิน , ผู้จำหน่ายเครื่องปั่นไฟ จากจีน เกาหลี,
ขายพร้อมรถเทลเลอร์ขนส่งผลปาล์มในตลาดภาคใต้ ,ขายพร้อมกับรถมินิแทรคเตอร์
และขายพร้อมเครื่องพ่นน้ำในสวนผักและสวนผลไม้ เป็นต้น

- การจำหน่ายร่วมกับผู้ผลิต

- การจำหน่ายร่วมกับตัวแทนจำหน่าย

  3.2.2 ภาวะการแข่งขัน

  ก. สภาพการแข่งขันภายในอุตสาหกรรม

: เครื่องยนต์ดีเซล

ข้อมูลเกี่ยวกับสภาพการแข่งขันของอุตสาหกรรมเครื่องยนต์ดีเซลในปี 2550
ถึงแม้ในปัจจุบันความต้องการในตลาดของเครื่องยนต์ดีเซลสำหรับการทำนาได้ลดลง
แต่ความต้องการเครื่องยนต์ดีเซลในด้านอื่นๆ ยังคงมีอยู่ เช่น การสูบน้ำเข้านาจากคลองชลประทาน
และการสูบน้ำออกจากนา, การตีน้ำในนากุ้ง, การใช้ประกอบกับรถอีแต๋น
หรือรถบรรทุกผลผลิตทางการเกษตร เนื่องจากเครื่องยนต์ดีเซลมีกำลังที่ดีกว่าเครื่องยนต์เบนซิน
ทำให้ยังคงมีความต้องการในการใช้งานอยู่ ทั้งนี้ เมื่อผู้ผลิตอื่นๆ
ได้มีการพัฒนาและเน้นการตลาดไปสู่การจำหน่ายรถแทรคเตอร์มากขึ้น
ทำให้ทางบริษัทได้มีโอกาสในการขยายตลาดในส่วนของเครื่องยนต์ดีเซลมากขึ้นตามไปด้วย
โดยทางบริษัทฯ กำลังพัฒนาการต่อพ่วงเครื่องยนต์เข้ากับอุปกรณ์อื่นๆ
เพื่อการใช้งานที่หลากหลายและเป็นการทำการตลาดที่แตกต่างกันไป เช่น ติดตั้งคู่กับเครื่องปั่นไฟ,
ติดตั้งคู่กับเครื่องสูบน้ำ เป็นต้น

ทั้งนี้ ผู้ประกอบการในอุตสาหกรรมเครื่องยนต์ดีเซลขนาดเล็กเพื่อการเกษตร ยังคงแบ่งเป็น 2 กลุ่ม
คือ

1.  ผู้ประกอบการที่ทำการผลิตและจำหน่ายเครื่องยนต์เอง
    ส่วนใหญ่เป็นผู้ประกอบการที่มีการร่วมทุนกับ

  ผู้ผลิตชั้นนำจากต่างประเทศ โดยเฉพาะจากประเทศญี่ปุ่น เช่น บริษัท สยามคูโบต้าอุตสาหกรรม
  จำกัด

  บริษัท ยันมาร์ เอส พี จำกัด และบริษัท อะโกร อินดัสเตรียล แมชชีนเนอรี่ จำกัด (มหาชน)

  2. ผู้ประกอบการที่นำเข้าเครื่องยนต์ขนาดเล็กจากต่างประเทศ โดยเฉพาะจากประเทศจีน
  เพื่อนำมาจำหน่าย

  ในประเทศ แต่คุณภาพของเครื่องยนต์จะด้อยกว่าเครื่องยนต์ที่ผลิตในประเทศ

+-----------------------------------+----------------+-----------------+
| ผู้ประกอบการในอุตสาหกรรม             | Brand          | ส               |
|                                   |                | ่วนแบ่งทางการตลาด |
|                                   |                |                 |
|                                   |                | ในปี 2549 (%)    |
+-----------------------------------+----------------+-----------------+
| 1. บริษัท สยามคูโบต้าอุตสาหกรรม จำกัด   | KUBOTA         | 75 %            |
+-----------------------------------+----------------+-----------------+
| 2. บริษัท ยันม่าร์ เอส พี จำกัด          | YANMAR         | 15 %            |
+-----------------------------------+----------------+-----------------+
| 3. บริษัท อะโกร อินดัสเตรียล แมชชีนเนอรี่ | AMAC -         | 5 %             |
| จำกัด                              | สิงห์คะนองนา     |                 |
|                                   |                |                 |
| (มหาชน)                           |                |                 |
+-----------------------------------+----------------+-----------------+
| 4. อื่นๆ                            |                | 5 %             |
+-----------------------------------+----------------+-----------------+

ข้อมูลจากการประเมินของฝ่ายขายบริษัท โดยการสอบถามจากตัวแทนจำหน่าย

: รถแทรกเตอร์

ความต้องการของเกษตรกรได้ขยายจากการใช้เครื่องยนต์ขนาดเล็ก
หันมาใช้รถแทรคเตอร์เพื่อการเกษตรเพื่อเพิ่มประสิทธิภาพในการผลิต
ทำให้ความต้องการรถแทรคเตอร์เพื่อการเกษตรเริ่มมีความต้องการมากขึ้น อนึ่งในปี 2549
Kubota ได้นำเข้ารถเทรกเตอร์ทั้งขนาดใหญ่ กลาง และเล็ก เป็นจำนวนประมาณ 26,000 คัน

+-------------------------+---------------------+---------------------+
| Brand                   | ขนาดใหญ่ > 50 แรงม้า  | ขนาดใหญ่ < 50 แรงม้า  |
|                         |                     |                     |
|                         | ประมาณการส่วนแบ่งตลาด | ประมาณการส่วนแบ่งตลาด |
|                         | (%)                 | (%)                 |
+-------------------------+---------------------+---------------------+
| KUBOTA                  | 50%                 | 60%                 |
+-------------------------+---------------------+---------------------+
| YANMAR                  | 10%                 | 10%                 |
+-------------------------+---------------------+---------------------+
| John Deere              | 30%                 | 10%                 |
+-------------------------+---------------------+---------------------+
| อื่นๆ (ISEKI              | 10%                 | 20%                 |
| NAGANOและรถนำ           |                     |                     |
| เข้าจากประเทศจีนและเกาหลี) |                     |                     |
+-------------------------+---------------------+---------------------+

ข้อมูลจากการประเมินของฝ่ายขายบริษัทฯ โดยการสอบถามจากตัวแทนจำหน่าย

  ข. แนวโน้มภาวะอุตสาหกรรมและสภาพการแข่งขัน

แนวโน้มของการแข่งขันคาดว่าจะรุนแรงขึ้น
ทั้งนี้เนื่องจากความพยายามเพิ่มส่วนแบ่งทางการตลาดโดยการเจาะพื้นที่ทางการตลาดใหม่ๆ
ในแต่ละกลุ่มลูกค้า อีกทั้งมีการนำเข้าเครื่องยนต์ของคู่แข่งขันรายใหม่จากต่างประเทศที่มีราคาถูก
โดยเฉพาะอย่างยิ่งนำเข้าจากประเทศจีนซึ่งจะส่งผลให้มีการแข่งขันด้านราคามากขึ้น

อย่างไรก็ตาม ประเทศไทยและประเทศในแถบเอเชียส่วนใหญ่เป็นประเทศเกษตรกรรม
ดังนั้นสินค้าเกษตรกรรมเป็นสินค้าที่มีการแข่งขันสูง ดังนั้นเพื่อเพิ่มความได้เปรียบในการแข่งขัน
เกษตรกรจึงต้องพยายามเพิ่มประสิทธิภาพของการผลิตและลดต้นทุนค่าแรงงาน
โดยหันมาใช้เครื่องมือทางการเกษตรมากขึ้น ดังนั้น
แนวโน้มของเครื่องจักรกลการเกษตรโดยเฉพาะเครื่องยนต์ดีเซลขนาดเล็ก
คาดว่าจะขยายตัวได้อีกมากทั้งตลาดในประเทศและต่างประเทศ ประกอบกับรัฐบาลชุดปัจจุบัน
พยายามส่งเสริมผลักดันให้การเกษตรเป็นอุตสาหกรรมหลักในการพัฒนาของประเทศ
และส่งเสริมให้เป็นสินค้าส่งออกที่สร้างมูลค่าเพิ่มให้ประเทศ
เพื่อให้เกษตรกรไทยมีอำนาจซื้อและมีชีวิตความเป็นอยู่ดีขึ้น
ทำให้เกษตรกรสามารถมีเงินซื้อเครื่องจักรกลการเกษตรได้มากขึ้น

3.3 ช่องทางการจัดจำหน่าย

บริษัทมีวิธีการขายเครื่องยนต์ดีเซลและรถแทรคเตอร์ ISEKI
โดยขายผ่านช่องทางการจัดจำหน่ายเดียวกัน
โดยการจำหน่ายรถแทรคเตอร์จะจำหน่ายผ่านตัวแทนจำหน่ายที่จำหน่ายรถแทรคเตอร์ทั้งของ คูโบต้า
และ ยันม่าร์ โดยมีการให้เครดิตเทอม 120 – 180 วัน
และไม่มีการให้บริการสินเชื่อระยะยาวแก่ลูกค้าของตัวแทนจำหน่าย
แต่จะให้ตัวแทนจำหน่ายจัดหาบริษัทลีสซิ่งมาทำการปล่อยสินเชื่อเอง
โดยบริษัทใช้นโยบายขายขาดและไม่มีการปล่อยสินเชื่อระยะยาว

การจัดจำหน่ายภายในประเทศ

  1) การขายผ่านตัวแทนจำหน่าย (Dealer)

เดิมบริษัทมีฐานลูกค้าที่เป็นตัวแทนจำหน่ายอยู่ทั่วประเทศประมาณ 200 ราย
เมื่อผู้บริหารชุดใหม่ได้เข้ามาเป็นผู้บริหารได้มีการพิจารณาและแต่งตั้งตัวแทนจำหน่ายจากฐานเดิม
โดยปัจจุบันบริษัทได้ทำการแต่งตั้งตัวแทนจำหน่ายอย่างเป็นทางการแล้วจำนวน 70 ราย
แบ่งเป็นตัวแทนจำหน่ายรายใหญ่ซึ่งเป็นกิจการขนาดใหญ่
ตั้งอยู่ในจังหวัดตามหัวเมืองขนาดใหญ่และมีสาขาในจังหวัดใกล้เคียงจำนวน 20 ราย
ซึ่งตัวแทนขนาดใหญ่ จะมีความพร้อม เป็นร้านขายและศูนย์บริการ ( Part Service Center =
PSC ) และตัวแทนจำหน่ายรายย่อยซึ่งเป็นกิจการที่ประกอบธุรกิจในจังหวัดลดหลั่นลงมาจำนวน 50
ราย ( Part Center = PC ) ในการแต่งตั้งตัวแทนจำหน่าย
บริษัทจะใช้การพิจารณาอย่างละเอียดและรอบคอบ
โดยพิจารณาทั้งจากประวัติการดำเนินงานและประวัติทางการเงินในอดีตของตัวแทนจำหน่ายที่จะทำการแต่งตั้ง
ตัวแทนรายใหญ่เป็นตัวแทนที่อยู่ในพื้นที่ที่มีศักยภาพจะจำหน่ายสินค้าของบริษัทได้มากบริษัทก็จะให้ความสนับสนุนในด้านการโฆษณาประชาสัมพันธ์ในท้องถิ่นหรือส่งเจ้าหน้าที่ด้านเทคนิคไปอยู่ประจำเพื่อบริการลูกค้า
อย่างไรก็ตามตัวแทนแต่ละรายจะรับเป้าการขายตามที่ตกลงกับบริษัทไว้โดยบริษัทจะให้ผลตอบแทนตามยอดขายที่เกิดขึ้นจริงเป็นหลัก

2) การขายตรง หรือขายโครงการ เช่น ผ่าน บริษัท ไทยธุรกิจการเกษตร จำกัด (TABCO)
การขายผ่านสหกรณ์การเกษตรเพื่อการตลาด (ส.ก.ต.)

ส.ก.ต. จัดตั้งขึ้นเพื่อรวบรวมสมาชิกเกษตรกรให้สามารถต่อรองในการซื้อวัสดุ อุปกรณ์
ได้ในราคาที่เหมาะสม และ TABCO ซึ่งเป็นองค์กรที่จัดตั้งขึ้นโดย
ธนาคารเพื่อการเกษตรและสหกรณ์การเกษตรร่วมทุนกับ ส.ก.ต. ทั่วประเทศ เพื่อจัดหาวัสดุ
อุปกรณ์ ให้แก่ลูกค้าของ ส.ก.ต. บริษัทได้ทำการติดต่อเพื่อจำหน่ายสินค้าของบริษัทให้แก่ทั้ง 2
องค์กรแล้ว โดยได้เริ่มจำหน่ายสินค้าผ่านองค์กรทั้งสอง ตั้งแต่เดือนกุมภาพันธ์ปี 2549

  ตลาดส่งออก

ผู้บริหารชุดใหม่ได้เดินทางไปพบตัวแทนจำหน่ายในประเทศ อินโดนีเซีย และฟิลิปปินส์
เพื่อชี้แจงให้ทราบว่าบริษัทยังคงผลิตเครื่องยนต์รุ่นนี้ต่อไป
ตัวแทนจำหน่ายยังคงมีการติดต่อสั่งซื้อเครื่องยนต์จากบริษัทตามตารางรายชื่อ
ทั้งนี้บริษัทยังไม่มีการจำหน่ายรถแทรคเตอร์ ISEKI ในต่างประเทศ โดยบริษัทและ ISEKI
(JAPAN) อยู่ระหว่างการร่วมกันทำการศึกษาการทำการตลาดในกลุ่มประเทศอินโดจีน

นอกจากนี้บริษัทฯ ได้เริ่มเจาะตลาดเข้าไปในประเทศเพื่อนบ้านรอบๆ ประเทศไทย คือ พม่า ลาว
เวียดนาม และมาเลเซีย และมีโครงการขยายไปยังประเทศในแถบตะวันออกกลางและอัฟริกา

3.4 กำลังการผลิต

บริษัทมีโรงงานจำนวน 1 แห่ง ตั้งอยู่ที่ 480 หมู่ 1 ถนนบ้านค่าย – บ้านบึง ตำบลละหาร
อำเภอปลวกแดง จังหวัดระยอง มีกำลังผลิตสูงสุด 80,000 เครื่องต่อปี เดิมในช่วงปี 2538
มีการผลิตจริงสูงมากกว่า 80 % ของกำลังผลิต ซึ่งจะเห็นได้จากยอดขายในปี 2538 สูงถึง 1,133
ล้านบาท และปี 2539 ยอดขายเพิ่มเป็น 1,776 ล้านบาท
หลังจากบริษัทประสบปัญหาวิกฤตเศรษฐกิจ เจ้าหนี้ร่วมกับบริษัท เชอร์ชิล ไพรซ์ แพลนเนอร์ จำกัด
ซึ่งเป็นผู้บริหารแผนได้ยกเลิกการผลิตชิ้นส่วนและขายเครื่องจักรสายการผลิตชิ้นส่วนออกไปบางส่วนและหันมาสั่งชิ้นส่วนกึ่งสำเร็จจากผู้ผลิตในประเทศและต่างประเทศแทน

ปัจจุบันบริษัทจึงมีแต่สายการประกอบ และการขึ้นรูปชิ้นส่วนที่สั่งจากภายนอก
ซึ่งเหมาะสมกับยอดผลิตระดับไม่เกิน 10,000 เครื่องต่อปี
กำลังผลิตสายการประกอบในปัจจุบันเท่ากับ 10,800 เครื่องต่อปี (3 กะ) หรือ 900
เครื่องต่อเดือน ปัจจุบันมีคนงานในสายการผลิต 15 คน ใช้เวลาการทำงาน 1 กะ สามารถผลิตได้
300 เครื่องต่อเดือน หรือ 3,600 เครื่องต่อปี หากมียอดขายสูงขึ้นสามารถเพิ่มทำงาน 2
กะเป็นช่วงๆได้โดยไม่ต้องลงทุนเครื่องจักรเพิ่มเติมเพียงแต่วางแผนการสั่งซื้อชิ้นส่วนให้สอดคล้องกับประมาณการยอดขายในแต่ละไตรมาส
โดยปริมาณการผลิตจริงของบริษัท สำหรับปี 2548 – 2550 เป็นดังนี้

  (หน่วย : เครื่อง)

+--------------------+-------+------+-------+------+-------+-------+
| ผลิตภัณฑ์             | 2548  |      | 2549  |      | 2550  |       |
+====================+=======+======+=======+======+=======+=======+
|                    | จำนวน | ร    | จำนวน | ร    | จำนวน | ร้อยละ |
|                    |       | ้อยละ |       | ้อยละ |       |       |
+--------------------+-------+------+-------+------+-------+-------+
| กำลังการผลิตเต็มที่     | 1     | 100  | 1     | 100  | 1     | 100   |
|                    | 0,800 |      | 0,800 |      | 0,800 |       |
| (Full Capacity)    |       |      |       |      |       |       |
+--------------------+-------+------+-------+------+-------+-------+
| ปริมาณการผลิตจริง     |       |      |       |      |       |       |
+--------------------+-------+------+-------+------+-------+-------+
| - รุ่น DI 700        | -     | -    | -     | -    | -     | -     |
+--------------------+-------+------+-------+------+-------+-------+
| - รุ่น DI 800        | 569   | 5.27 | 719   | 6.66 | 764   | 7.07  |
+--------------------+-------+------+-------+------+-------+-------+
| - รุ่น DI 1000       | 690   | 6.39 | 1,300 | 1    | 1,657 | 15.34 |
|                    |       |      |       | 2.04 |       |       |
+--------------------+-------+------+-------+------+-------+-------+
| -รุ่น DI 1200        | 841   | 7.78 | 1,815 | 1    | 1,863 | 17.25 |
|                    |       |      |       | 6.80 |       |       |
+--------------------+-------+------+-------+------+-------+-------+
| รวมปริมาณการผลิตจริง  | 2,100 | 1    | 3,834 | 3    | 4,284 | 39.67 |
|                    |       | 9.44 |       | 5.50 |       |       |
+--------------------+-------+------+-------+------+-------+-------+
| จำนวนกะที่ผลิตได้ (กะ) | 2     |      | 2     |      | 2     |       |
+--------------------+-------+------+-------+------+-------+-------+
| จำนวนกะที่ผลิตจริง     | 1     |      | 1     |      | 1     |       |
| (กะ)               |       |      |       |      |       |       |
+--------------------+-------+------+-------+------+-------+-------+

3.5 นโยบายการผลิต

บริษัทพิถีพิถันทุกขั้นตอนการผลิต โดยใช้เครื่องจักรที่ทันสมัย
ภายใต้โรงงานที่ได้รับการรับรองระบบบริหารคุณภาพและการควบคุมอย่างใกล้ชิดจากวิศวกรผู้เชี่ยวชาญ
เพื่อสร้างสรรค์ค์ผลิตภัณฑ์ที่มีคุณภาพสูง
และตรงตามความต้องการที่ลูกค้าและส่งมอบสินค้าในเวลาที่กำหนด

3.6 ผลกระทบต่อสิ่งแวดล้อม

บริษัทปฏิบัติตามกฎหมายและข้อกำหนดของทุกหน่วยงานที่กำกับดูแล
ตามพระราชบัญญัติมาตรฐานผลิตภัณฑ์อุตสาหกรรม พ.ศ.2511
จากคณะกรรมการมาตรฐานผลิตภัณฑ์อุตสาหกรรม หมวดทำผลิตภัณฑ์

อุตสาหกรรม เครื่องยนต์ดีเซลขนาดเล็กระบายความร้อนด้วยน้ำ ตามมาตรฐานเลขที่
มอก.787-2531